S-1964/2023

Mál þetta var þingfest 11. ágúst 2023 og dómtekið sama dag. Málið höfðaði Lögreglustjórinn á Suðurnesjum með ákæru 9. ágúst 2023 á hendur ákærðu, K-kvk-þgf M-x-x S-x-x, fæddri [...], fyrir fíkniefnalagabrot, með því að hafa mánudaginn 1 2. júní 2023, staðið að innflutningi á samtals 95,63 gaf kókaíni með styrkleika 83%, ætluðu til söludreifingar hér á landi í ágóðaskyni en fíkniefnin flutti ákærða til Íslandssem farþegi með flugi nr. [...], frá Gdansk í Póllandi til Keflavíkurflugvallar, falin í farangurstösku sem ákærða hafði meðferðis.

Er háttsemin í ákæru talin varða við 2. sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018. Þ ess er krafist að ákærða verði dæmd til refsingar og til greiðslu alls sakarkostnaðar. Þá er krafist upptöku á greindum fíkniefnum, samtals 95,63 grömmum af kókaíni, á grundvelli heimildarákvæðis 6. mgr. 5. gr. lag a nr. 65/1974 um ávana- og fíkniefni, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni.

Fyrir dómi játaði ákærða afdráttarlaust sök samkvæmt ákæru og samþykkti upptökukröfu ákæruvaldsins. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga. Af hálfu ákærðu er krafist vægustu refsingar sem lög leyfa og að gæsluvarðhald sem hún hefur sætt frá 13. júní 2023 komi til frádráttar dæmdri refsingu. Þá krefst verjandi hæfilegrar þóknunar sér til handa.

Með skýlausri játningu ákærðu fyrir dómi, sem samrýmist rannsóknargögnum máls, er sannað að hún hafi gerst sek um þá háttsemi sem henni er gefið að sök í ákæru og þar þykir rétt heimfærð til refsiákvæða. Samkvæmt sakavottorði ákærðu hefur hún ekki áður orðið uppvís að refsiverðri háttsemi. Af fyrirliggjandi gögnum verður ekki ráðið að ákærða hafi verið eigandi nefndra fíkniefna eða tekið þátt í skipulagningu á kaupum og innflutningi þeirra til Íslands. Verður litið til þessara atriða við ákvörðun refsingar, sem og til játningar ákærðu. Á hinn bóginn verður ekki framhjá því horft að ákærða flutti til landsins töluvert magn af sterku kókaíni, sem ætlað var til söludreifingar hér á landi. Að öllu þessu virtu þykir refsing ákærðu hæfilega ákveðin fangelsi í tvo og hálfan mánuð. Til frádráttar þeirri refsingu komi gæsluvarðhald ákærðu frá 13. júní 2023 að fullri dagatölu, sbr. 76. gr. almennra hegningarlaga.

Samkvæmt 1. mgr. 235. gr. laga nr. 88/2008 ber að dæma ákærðu til að greiða allan sakarkostnað, alls 1.344.889 krónur. Um er að ræða útlagðan sakarkostnað samkvæmt yfirliti ákæruvaldsins 97.369 krónur og þóknun skipaðs verjanda ákærðu á rannsóknarstigi og fyrir dómi, H-kvk-ef A-kvk-ef lögmanns sem þykir hæfilega ákveðin með hliðsjón af eðli og umfangi málsins og að teknu tilliti til tímaskýrslu verjanda 1.205.280 krónur að meðtöldum virðisaukaskatti, auk 42.240 krónur í aksturskostnað lögmannsins.

A-kvk-nf B-kvk-nf aðstoðarmaður dómara kveður upp dóm þennan.

Dómsorð :

Ákærða, K-x-x M-x-x S-x-x, sæti fangelsi í tvo og hálfan mánuð. Til frádráttar þeirri refsingu komi gæsluvarðhald ákærðu frá 13. júní 2023, að fullri dagatölu.

Ákærða sæti upptöku á haldlögðum 95,63 grömmum af kókaíni.

Ákærða greiði 1.344.889 krónur í sakarkostnað, þar með talda 1.205.280 krónu þóknun H-kvk-ef A-kvk-ef verjanda síns auk 42.240 króna aksturskostnað verjanda.

A-kvk-nf B-kvk-nf